PATVIRTINTA

Šiaulių lopšelio-darželio „Rugiagėlė“

direktoriaus 2017 m. gruodžio 27 d.

 įsakymu Nr. V-111 (direktoriaus

 2021 m. birželio 30 d. įsakymu Nr. V-56

 patvirtinta nauja redakcija)

**ŠIAULIŲ LOPŠELIO-DARŽELIO „RUGIAGĖLĖ“**

**VALYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Šiaulių Lopšelio-darželio „Rugiagėlė“ (toliau – lopšelis-darželis) valytojas yra darbuotojas, dirbantis pagal darbo sutartį. Pareigybė priskiriama nekvalifikuotų darbininkų grupei.

2. Pareigybės lygis – D.

3. Pareigybės paskirtis – pareigybė reikalinga užtikrinti lopšelio-darželio ,,Rugiagėlė“ patalpų švarą ir inventoriaus priežiūrą.

4. Pareigybės pavaldumas – tiesiogiai pavaldus ūkvedžiui (jam nesant direktoriui).

**II SKYRIUS**

**SPECIALIEJI KVALIFIKACINIAI REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, einantis šias pareigas, turi atitikti šiuos reikalavimus:

6. Valytoju lopšelyje-darželyje gali dirbti asmenys ne jaunesnis kaip 18 metų amžiaus, nustatyta tvarka pasitikrinę sveikatą ir išklausęs higienos įgūdžių mokymo programą;.

7. Valytojas turi žinoti:

7.1. saugos ir sveikatos darbe, gaisrinės saugos reikalavimus, Higienos normas ir taisykles;

7 .2. pagrindinius apsaugos nuo elektros būdus;

7.3. inventoriaus, mechanizuotų instrumentų ir mechanizmų paskirtį, ženklinimą, naudojimo tvarką ir reikalavimus;

7.4. plovimo ir dezinfekavimo priemonių paskirtį, koncentraciją ir vartojimo būdus;

7.5. žinoti valytojo pareigas reglamentuojančius teisės aktus ir gebėti jais vadovautis.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

8. Šias pareigas einantis darbuotojas vykdo šias funkcijas:

8.1. kasdien vėdina kabinetus, sales, koridorius, laiptines ir buitines patalpas;

8.2. kasdien, valytojai priskirtose patalpose, valo, plauna grindų dangą, dezinfekuoja sanitarinius mazgus, drėgnu būdu nušluosto dulkes nuo spintų, lentynų, palangių, baldų, ir kito inventoriaus;

8.3. valo langų stiklus ir jų rėmus, lempas, veidrodžius, duris, sienas, radiatorius (dažnumas pagal sanitarinę programą);

8.4. valo lauko laiptus, tambūrus, laiptines, koridorius, salę (du kartus per dieną, prireikus ir dažniau);

8.5. kilimus valo kasdien dulkių siurbliu, vieną kartą per mėnesį išpurto lauke, kilimėlius, esančius prie laukinių durų, išpurto kasdien;

8.6. esant karantinui, dezinfekuoja salės inventorių, durų rankenas ir kitas vietas, prie kurių gali prisiliesti vaikai;

8.7. kasdien į konteinerius išneša šiukšles iš šiukšliadėžių, jas išrūšiuoja;

8.8. koridoriuose ir kabinetuose prižiūri gėles;

8.9. baigus darbą patikrina patalpas ar nėra neišjungtų elektros prietaisų, ar uždaryti langai;

8.10. dirba tik su tvarkingu, tinkamai paženklintu inventoriumi, tinkamai naudoja chemines valymo priemones;

8.11. nustatyta tvarka pasitikrina sveikatą;

8.12. dalyvauja smurto ir patyčių prevencijoje;

8.13. vykdo kitus ūkvedžio ar direktoriaus pavedimus ir užduotis.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

9. Valytojas turi teisę:

9.1. gauti informaciją, konsultacijas bei kitą pagalbą darbo klausimais;

9.2. dalyvauti įstaigos savivaldoje, būti profesinių sąjungų, organizacijų, susivienijimų, politinių partijų nariu, nedarbo metu dalyvauti politinėje veikloje;

9.3. turėti saugias sanitarines, higienos normas atitinkančias, darbo sąlygas, darbo rūbus, inventorių;

9.4. nustatyta tvarka gauti Lietuvos Respublikos darbo kodekse nustatytas atostogas ir kitas valstybės numatytas lengvatas;

9.5. atsisakyti vykdyti užduotis bei nurodymus, jei tai prieštarauja Lietuvos Respublikos įstatymams.

**V SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ IR ATSKAITOMYBĖ**

10. Valytojas teisės aktų nustatyta tvarka atsako už:

10.1. už pareigų netinkamą vykdymą ar nevykdymą;

10.2. už įstaigai padarytą materialinę žalą;

10.3. už Lietuvos Respublikos asmens duomenų teisinės apsaugos įstatyme nustatytos tvarkos pažeidimus;

10.4. už kitus pažeidimus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Susipažinau ir sutinku:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė) \_\_\_\_\_\_\_\_\_\_\_\_\_\_\_\_\_\_\_\_\_\_\_ (data)  | Susipažinau ir sutinku:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė) \_\_\_\_\_\_\_\_\_\_\_\_\_\_\_\_\_\_\_\_\_\_\_ (data)  |
| Susipažinau ir sutinku:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė) \_\_\_\_\_\_\_\_\_\_\_\_\_\_\_\_\_\_\_\_\_\_\_ (data)  | Susipažinau ir sutinku:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė) \_\_\_\_\_\_\_\_\_\_\_\_\_\_\_\_\_\_\_\_\_\_\_ (data)  |